תְּפִלָּה עַל קֶבֶר בָּנִים גְּדוֹלִים שֶׁמֵּתוּ

[bookmark: _GoBack]שָׁלוֹם עָלַיִךְ נֶפֶשׁ רוּחַ וּנְשָׁמָה. מְכוּנָּסִים הָיוּ בְּגוּף אָדָם אֲשֶׁר נַפְשִׁי הָיְתָה לוֹ &כָּמַהּ. יוֹצְאֵי מֵעַי וְיוֹצְאֵי חֲלָצַי. אֲשֶׁר נָתַן לִי אֱלֹהִים בָּזֶה עַל פְּנֵי תֵּבֵל אַרְצִי: כַּאֲשֶׁר יָשָׁר בְּעֵינָיו בִּרְצוֹנוֹ נָתַן וּבִרְצוֹנוֹ נָטַל. מִן שְׁמַיָּא מֵיהָב יָהִיב מִשְׁקָל שְׁקַל וּקְטַל. חָבִיב הָיָה עָלַי דִּבּוּרְךָ תַּאֲוַת נַפְשִׁי לְשִׁמְךָ וּלְזִכְרְךָ: וַאֲנַחְנוּ לֹא נֵדַע מַה זֶּה הַדָּבָר אֲשֶׁר יְדִידִי וּרְדִידִי וְדוֹדִי חָמַק עָבָר. נִגְלָה וְנִכְסָה נִרְאָה וְנִסְתַּר. בִּקַּשְׁתִּיהוּ וְלֹא מְצָאתִיהוּ קְרָאתִיו וְלֹא עָנָנִי. מֵחַגְוֵי סֶלַע וּמִמַּדְרֵגַת סֵתֶר. לֹא יָדַעְתִּי נַפְשִׁי שָׂמַתְנִי. אִם הָיְתָה מַתָּנָה עַל מְנָת לְהַחֲזִיר בִּזְמַנּוֹ. אוֹ אִם עֲוֹנֵנוּ עָנוּ בָנוּ. לְאֵיזֶה סִבָּה מֵהָעֲוֹנוֹת. שֶׁהָיִיתִי כְּדַאי לְקַבֵּל הַפּוּרְעָנוּת. אוֹ שֶׁמָּא חָזַר בּוֹ בַּעַל פִּקְדוֹנוֹת. לִתְבּוֹעַ פִּקְדוֹנוֹת רִאשׁוֹנוֹת. בֵּין כָּךְ וּבֵין כָּךְ לֹא זָכִיתִי. לְגַדֶּלְךָ יוֹתֵר וְאַף כִּי אַחֲרֵי מוֹתִי: וְאָמַרְתִּי אֶעֱלֶה בְתָמָר אוֹחֲזָה בְּסַנְסִנָּיו אֲשֶׁר נִפְרְדוּ נִפְרְצוּ עָלָיו בִּגְזֵרַת אֲדוֹנָיו. וְאֵלְכָה לִי שְׂדֵה בּוֹכִים: אֶל הַסֶּלַע וְאֶל הַבּוֹכִים. וְאֶתְפַּלְּלָה אֶל אֵל עַל נִשְׁמָתוֹ: יַעֲלֶנָּה אֶל מְכוֹן שִׁבְתּוֹ. וְהַנֵּר הַזֶּה &שֶׁנִּכְבָּה בְּרוּחַ שֶׁאֵינָהּ מְצוּיָה רַפֹּא יְרַפֵּא לָהּ וְלַפְּתִילָה לִהְיוֹתָהּ מִבְּנֵי עֲלִיָּה. וְלֹא יִהְיֶה נִמְסָר בְּיַד דּוּמָה. אוֹ שְׁאָר מַלְאֲכֵי רוּמָה וְיַסְתִּרֵנוּ בְּסֵתֶר עֶלְיוֹן. וְרוּם חֶבְיוֹן. וְאַתָּה עֲמוֹד בִּתְפִלָּה וּבַקָּשָׁה. לִפְנֵי אֵל רָם וְנִשָּׂא. יְכַפֵּר וְיִסְלַח. אֵל טוֹב וְסַלָּח. לַעֲוֹנוֹת וְלִפְשָׁעִים. וּלְמַעֲשִׂים רָעִים. שֶׁחָטָאתִי וְשֶׁעָוִיתִי וְשֶׁפָּשַׁעְתִּי וַאֲשֶׁר הֲרֵעוֹתִי. וְגָרְמוּ לְכָל אֵלֶּה לִהְיוֹת הַאי שׁוּפְרָא בְּאַרְעָא בָּלָה. וְאַף שֶׁגָּרְמוּ חוֹבֵי דְּהַאי גַּבְרָא. לִהְיוֹת הַאי &נופנא וּשְׁתִלָיו נָצִיב בְּבֵי קִבְרָא. וּמֵת זַרְעִי בְּחַיַּי. יִתֵּן ה' שְׁאֵלָתִי וּמַאֲוַיַּי. לְהַצִּילֵנִי מִדִּינָהּ שֶׁל גֵּיהִנָּם. וּמִשְּׁאָר מַלְאֲכֵי חֵמָה וְדִינָם. וּמִבְּאֵר שַׁחַת. וּמִתְּהוֹם רוֹבֶצֶת תָּחַת. וּמִכָּל מִינֵי מַשְׁחִית וּמְחַבֵּל. וּמִכָּל מִינֵי פּוּרְעָנֻיּוֹת הַמִּתְרַגְּשׁוֹת לָבֹא עַל פְּנֵי תֵבֵל. וִינַהֲלֵנִי עַל מֵי מְנוּחוֹת. בְּנַחַת וְשׁוּבָה. עַד זִקְנָה וְשֵׂיבָה: וְיִשְׁמוֹר אוֹתִי וּשְׁאָר זַרְעִי וְזֶרַע זַרְעִי מִן כִּלָּיוֹן וָחֶרֶץ. עוֹד כָּל יְמֵי הָאָרֶץ. וּמִמִּיתָה שֶׁלֹּא בִּזְמַנָּהּ וּפִתְאוֹמִית. גַּם מִכָּל חֹלִי וְכָל מַכָּה וּמַרְמִיטָא וְתַרְדֵּמוֹת. וְיִשְׁמוֹר צֵאתֵנוּ וּבוֹאֵנוּ לְחַיִּים וּלְשָׁלוֹם מֵעַתָּה וְעַד עוֹלָם. וְאַתָּה לֵךְ לַקֵּץ וְתָנוּחַ. וְתַעֲמֹד לְגוֹרָלְךָ לְקֵץ הַיָּמִין הַנֶּפֶשׁ וְהַנְּשָׁמָה וְהָרוּחַ. וְהוּא רַחוּם יְכַפֵּר עָוֹן וְלֹא יַשְׁחִית. וְהִרְבָּה לְהָשִׁיב אַף וּמַשְׁחִית. וְלֹא יָעִיר כָּל חֲמָתוֹ. וְיִזְכּוֹר רַחֵם בְּרוּגְזוֹ וּבְעֶבְרָתוֹ. וּבְשָׁלְחוֹ אֶת אֵלִיָּהוּ הַנָּבִיא. לִפְנֵי הַיּוֹם הַגָּדוֹל וְהַנּוֹרָא אֲשֶׁר יָבִיא. לְהָשִׁיב לֵב בָּנִים עַל אֲבוֹתָם וְלֵב אָבוֹת עַל בָּנִים. גַּם לִי גַּם לְךָ &יְנַחֵם וְיִשָּׂא פָנִים. בִּזְכוּת הַצַּדִּיקִים וְצִדְקָנִיּוֹת וַחֲסִידִים וַחֲסִידוֹת אֲשֶׁר פֹּה קְבוּרִים. וּשְׁאָר כָּל הַנְּשָׁמוֹת הַטְּהוֹרִים. וּשְׁנוֹתֶךָ לֹא יִתָּמּוּ עֲבוּר הָרַעַשׁ וּמְהוּמָה. רַק יוֹסִיפֵם עָלֵינוּ וְעַל דּוֹרוֹתֵינוּ עַל אַחַת כַּמָּה וְכַמָּה. וְכֻלְּהֵי כְּתִיבִי בִּדְרָעִי. וְזִכְרְךָ לֹא יָסוּף מִזַּרְעִי. לְזִכָּרוֹן לְפָנַי תָּמִיד. חֲרוּתָה עַל לוּחַ לִבִּי וְכַחוֹתָם עַל יָדִי וְאֶצְעָדָה וְצָמִיד. לְהִתְפַּלֵּל תָּמִיד עַל נִשְׁמָתְךָ. לְהַעֲלוֹתָהּ אֶל אִוּוּי שִׁבְתְּךָ:	Comment by י"פ: ?

